በአማራ ክልል የሚገኘው የኮምቦልቻ ኢንዱስትሪ ፓርክ ተመረቀ
በአማራ ክልል የሚገኘው የኮምቦልቻ ኢንዱስትሪ ፓርክ ተመረቀበአማራ ክልል የሚገኘው 90 ሚሊዮን ዶላር የተገነባው የኮምቦልቻ ኢንዱስትሪ ፓርክ ዛሬ ለምረቃ በቅቷል ፡፡በምረቃ ስነ ስርዓቱ ላይ የኢፌዴሪ ጠቅላይ ሚንስትር አቶ ኃይለማሪያም ደሳለኝን ጨምሮ ከፍተኛ የፌደራልና የክልልባለስልጣናት ተገኝተዋል ።የፓርኩ ዋና ትኩረት ጨርቃጨርቅና አልባሳትን በማምረት የወጭ ንግድን ማጠናከር ነው ፡፡በምረቃ ስነስርዓቱ ላይ የተገኙት ጠቅላይ ሚኒስትር ሃይለማርያም ደሳለኝ፤ የኮምቦልቻ ኢንዱስትሪ ፓርክ የመጀመሪያው ምዕራፍ ግንባታ መጠናቀቁ ለሀገራችን ኢንዱስትሪ ልማት ሚናው ከፍተኛ ነው መሆኑን ገልጸዋል ፡፡ክልሉ እና የአካባቢው አስተዳደር ኢንዱስትሪ ፓርኮችን ለመገንባት የሚያስፈልጉ የመሰረተ ልማት ዝርጋታዎችን አስቀድሞ በማሟላቱ ከተማዋ ለኢንዱስትሪ ፓርኩ ግንባታ ተመራጭ መሆኗን አስረድተዋል፡፡በስፍራው የተገኙት የጠቅላይ ሚኒስትሩ ልዩ አማካሪ ዶክተር አርከበ ዕቑባይ ደግሞ ፓርኮች ሀገሪቱ ከግብርና መር ወደ ኢንዱስትሪ ዞን የምታደርገውን ሽግግር ከፍተኛ አስስተዋጽኦ እንዳላቸው ጠቅሰው፤ የኮምቦልቻ ፓርክም ከሌሎች ፓርኮች ተሞክሮ በመቅሰም የተገነባ መሆኑ ልዩ እንደሚያደርገው አስታውቀዋል ፡፡ከአዲስ አበባ ከተማ አጠቃላይ ዕድገት ጋር የሚቆራኝ ሰፊ የኢንቨስትመንት ኮሪደር ልማት አካል የሆኑት የአረርቲ እና የደብረ ብርሃን ኢንዱስትሪ ፓርኮችን ግንባታ ሰኔ 2010 ዓመተ ምህረት ለማጠናቀቅ መታቀዱን ዶክተር አርከበ ጠቁመዋል፡፡በዚህም በክልሉ የሚኖሩትን የኢንዱስትሪ ፓርኮችን ወደ አራት ለማሳደግ አካባቢውን ዋና የኢንቨስትመንት ማዕከል ለማድረግ ስራዎች እየተሰሩ መሆኑን አስረድተዋል ፡፡የኮምቦልቻ ኢንዱስትሪ ፓርክ በ75 ሄክታር መሬት ላይ ያረፈ መሆኑን የኢንቨስትመንት ኮሚሽን ምክትል ኮሚሽነር ዶክተር በላቸው መኩሪያ አስታውቀዋል።በመጀመሪያው ምዕራፍ በተገነቡት ዘጠኝ ሸዶች ለ20 ሺህ ዜጎች የስራ እድል ለመፍጠር ያስችላል ያሉት በኢንዱስትሪ ፓርኩ ለመስራትም የአሜሪካ፣ የደቡብ ኮሪያና የጣሊያን ኩባንያዎች ጥያቄ ማቅረባቸውን ነው ያረጋገጡት  ፡፡ 